মাত্র ৬ মিনিটের নাচের জন্য তামান্নার আকাশছোঁয়া পারিশ্রমিক

ওয়েব ডেস্ক: আলোচনায় কেন্দ্রে থাকেন তামান্না ভাটিয়া (Tamannaah Bhatia)। দক্ষিণ থেকে বলিউড পর্যন্ত নিজের আধিপত্য বিস্তার করছেন। তাঁর আইটেম গানগুলো বেশ জনপ্রিয়। মাত্র ৬ মিনিটের নাচের জন্য তামান্নার আকাশছোঁয়া পারিশ্রমিক শুনে হতবাক সকলে। ২০২৫ সাল অভিনেত্রী তমন্না ভাটিয়ার কাছে ছিল একটা মনে রাখার মতন বছর। একদিকে ক্যারিয়ারে টানা সাফল্য, অন্যদিকে ব্যক্তিগত জীবনে সম্পর্ক ভাঙার ক্ষত। বড়দিন থেকে নতুন বছর, কোনও উৎসবেই তাঁর পাশে কাউকে দেখা যায়নি। বারবারই ধরা পড়েছে তামান্নার একার ছবি।গোটা বছরজুড়ে দর্শক নেচেছে তামান্নার তালে—‘আজ কি রাত’, ‘কাভাল্লা’, ‘গফুর’-এর মতো গান সর্বত্র বেজেছে।

গোয়ায় একটি নববর্ষের পার্টিতে পারফর্ম করেন তামান্না। মঞ্চে তাঁর সঙ্গে ছিলেন সোনম বাজওয়া, ডিজে চেতস-সহ আরও একাধিক শিল্পী। কিন্তু তামান্না মঞ্চে পা রাখতেই দৃশ্যপট বদলে যায়। অভিনেত্রীর প্রাণবন্ত নাচের ভিডিওটি সোশ্যাল মিডিয়ায় ইতিমধ্যে সুপার ভাইরাল। নিচের জনপ্রিয় গান ‘আজ কী রাত’-র সঙ্গে নেচে মঞ্চ মাতিয়েছেন তিনি। পঞ্জাবি গায়িকা সোনম বাজওয়ার সঙ্গে মঞ্চ ভাগ করেন তিনি। জানা যাচ্ছে,মাত্র ছয় মিনিটের পারফরম্যান্সের জন্য ৬ কোটি টাকা পারিশ্রমিক নিয়েছেন তামান্না। ৩১ ডিসেম্বর রাতে অভিনেত্রী গোয়ার একটি জনপ্রিয় ক্লাবে নাচেন।এই মুহূর্তে বলিউডে তামান্না ছাড়া আর কোনো অভিনেত্রী এত স্বল্প সময়ের পারফরম্যান্সে এমন বিপুল পারিশ্রমিক পাচ্ছেন না বলেই দাবি ইন্ডাস্ট্রির অন্দরমহলের। এই খবর ছড়িয়ে পড়তেই, দু’ভাগ হয়েছে নেটমাধ্যম। একদিকে অভিনেত্রীর অনুগামীরা দারুণ খুশি, অন্যদিকে নেটিজেনদের একাংশ তাঁকে কটাক্ষ করছেন। তাদের বক্তব্য, এত কোটি টাকা পারিশ্রমিকের কোনও মানেই হয় না। এতে টাকা নষ্ট বলেই মনে করেন তারা।